/,8 C. PLINII HIST. NAT. LIB. IX. 



et alias semper fulgure sopitur. Hoc et in mari acci- 



dere cyprino putant. Et alioqui totum mare sentit exor- 



tum ejus sideris : quod maxime in Bosphore* apparet. 



Alga enim et pisces superferuntur, omniaque ab imo 



versa. 



De mugile. 



XXVI. 17. Mugilum natura ridetur, in metu capite 

 abscondito, totos se oceutari credentium. Iisdem ta- 

 men tanta salacitas, ut in Phnice, et Narbonensi pro- 

 vincia , coitus tempore e vivariis marem linea longinqua 

 per os ad branchias religata emissum in mare, eadem- 

 que linea retractum , feminae sequantur ad litus , rur- 

 susque feminam mares partus tempore. 



De acipensere. 



XXVII. Apud antiquos piscium nobilissimus habitus 

 acipenser, unus omnium squamis ad os versis, contra 

 quam in nando meant , nullo nunc in honore est : quod 

 quidem miror, quum sit rarus inventu. Quidam eum 

 elopem vocant. 



